آمریکا بیرلشیک دؤولتلرینده روسیا اوچون جاسوسلوق ائتمک سوچلاماسی  ایله ژوئیه آیین‌دا گؤز آلتینا آلینان ماریا بوتینا، واشینگتون دی‌سی‌ده چیخاریلدیغی محکمه‌ده سوچونو اعتراف ائتدی.
آمریکا پولیتیکو قزئتینین خبرینه گؤره، بوتینا، حاقین‌داکی اتهاملاری قبول ائد‌رک ساوجیلیقلا امکداش‌لیق ائتمه‌یی قبول ائتدیک‌دن سونرا واشینگتون دی‌سی فدرال بؤلگه محکمه‌سین‌ده قاضی قارشیسینا چیخاریلدی.
جلسه‌ده سوچونو اعتراف ائد‌ن بوتینا، روس حکومتی آدین‌دان آمریکالی سیاسیلر حاقین‌دا معلومات توپلاماق کاوزره، فردی سلاحلانمانین محدودلاشدیریلماسینا قارشی توتومو ایله اؤلکه‌‌ده دارتیشمالارا یول آچان اولوسال توفنگ درنه‌گی کیمی تشکیلاتلارا سیزماغا چالیشدیغینی آنلاتدی.
ساوجیلیق، بوتینانین، روسیا پرزیدنتی ولادیمیر پوتین ایله ایلیشکی‌لی اسکی بیر روس ملت وکیلی طرفین‌دن یؤنلندیریلدیگینی ادعا ائتدی.
بوتینانین وکیلی ایسه موکیلینین آمریکایا اؤیرنجی اولاراق گئتدیگینی و آمریکا سیاستینه، آمریکا-روسیا ایلیشکیلرینه ماراق‌لی اولدوغونو ایفاده ائتدی.
آمریکاداکی فعالیتلرین‌ده اؤزونو "فردی سلاحلانما حاقی آکتیویستی" اولاراق تانیتدیغی ایفاده ائدیلن ۳۰ یاشین‌داکی قادینین ایشینه دعوی‌سینه  داوام ائدیله‌جگی و بو پروسه‌ده توتوقلولوغونون ده داوام ائدجگی بیلدیریلدی.
